Udalosti na slovensko-ukrajinskej hranici02. 02. 2012
Dňa 1. februára 2012 v čase o 16.10 hod. pricestoval na hraničný priechod Ubľa z územia Ukrajiny osobným motorovým vozidlom zn. PEUGEOT 37 ročný muž, štátny príslušník Ukrajiny. Policajt Oddelenia hraničnej kontroly Policajného zboru (OHK PZ) Ubľa so služobným psom vykonal kontrolu motorového vozidla v súčinnosti s príslušníkmi Colného úradu, pobočka Ubľa, počas ktorej našli v zadnej časti vozidla, pri výfuku, 19 krabičiek cigariet zn. FEST opatrených bieloruskými ochrannými známkami. Prípad prevzali na základe vecnej a miestnej príslušnosti pracovníci Colného úradu, pobočka Ubľa. Colný dlh bol vyčíslený na sumu 51,21 EUR.
V ten istý deň v čase o 16.18 hod. kontrolovali policajti Oddelenia hraničnej kontroly Policajného zboru (OHK PZ) Čierna nad Tisou v služobnom obvode, v katastrálnom území obce Boťany, okres Trebišov, dve osobné motorové vozidlá zn. ŠKODA Favorit, ktoré boli naložené drevnou hmotou. Z dôvodu podozrenia z krádeže drevnej hmoty prípad prevzali na základe vecnej a miestnej príslušnosti policajti Obvodného oddelenia Policajného zboru (OO PZ) Kráľovský Chlmec.
Dôležité odkazy
Dôležité oznamy
- e-SLUŽBY MV SR
Pri evidencii vozidiel môžete využívať aj elektronické služby
© 2020 Ministerstvo vnútra SR. Web dizajn, analýza prístupnosti a redakčný systém SwiftSite od spoločnosti ELET. Vyhlásenie o prístupnosti | Vyhlásenie o cookies (PDF, 398 kB)